alexandrainst/scandi-wiki huggingface dataset:
Humboldt County (Nevada)

Humboldt County er et fylke i den amerikanske delstaten Nevada. Det ligger helt nord i staten og grenser mot Elko County i øst, Lander County i sørøst, Pershing County i sør og mot Washoe County i vest. Det har også grense mot delstatene Oregon i nord og Idaho i nordøst.

Humboldt Countys totale areal er  km² hvorav 26 km² er vann. I 2004 hadde fylket  innbyggere og administrasjonssenteret ligger i byen Winnemucca. Fylket som er Nevadas eldste, etablert 1856, har fått sitt navn etter elven Humboldt som er oppkalt etter den tyske baronen Friedrich Heinrich Alexander von Humboldt.

Eksterne lenker 
 

Fylker i Nevada
Fylker etablert i 1856
1850-årene i Utahterritoriet
 
1856 i USA
Ivan Tsikhan

Ivan Ryhoravitsj Tsikhan (belarusisk: Іван Рыгоравіч Ціхан, russisk språk Ivan Tikhon, født 24. juli 1976 i Slonim) er en belarusisk sleggekaster.

Han har vunnet to VM-gull i slegge 2003 og 2007. På grunn av positiv dopingprøve ble alle resultatene hans mellom 22. august 2004 og 21. august 2006 annullert.

Han tok sølv under Sommer-OL 2016.

Referanser

Eksterne lenker 
 

Personer fra Slonimski rajon
Belarusiske sleggekastere
Verdensmestere i friidrett
Dopingsaker i friidrett
Deltakere for Belarus under Sommer-OL 2000
Friidrettsutøvere under Sommer-OL 2000
Deltakere for Belarus under Sommer-OL 2004
Friidrettsutøvere under Sommer-OL 2004
Medaljevinnere under Sommer-OL 2008
Deltakere for Belarus under Sommer-OL 2008
Friidrettsutøvere under Sommer-OL 2008
Deltakere for Belarus under Sommer-OL 2016
Friidrettsutøvere under Sommer-OL 2016
Medaljevinnere under Sommer-OL 2016
Deltakere for Belarus under Sommer-OL 2020
Friidrettsutøvere under Sommer-OL 2020
Deltakere for Belarus under VM i friidrett 2015
Deltakere for Belarus under EM i friidrett 2016
Deltakere for Belarus under EM i friidrett 2018
A Mighty Wind

A Mighty Wind er en fiktiv dokumentarfilm fra 2003 om de amerikanske folkrock-bandene The Folksmen, The (new) Main Street Singers og Mitch & Mickey, som alle er parodier på reelt eksisterende folkrock-band fra 1960-tallet. Den er redigert av Christopher Guest som også spiller i filmen.

Bakgrunnen for filmen er dødsfallet til Irving Steinbloom som var manager for en rekke folkrock-band på 1960-tallet. For å hedre faren sin bestemmer sønnen seg for å samle de fremste bandene i Steinblooms stall for en gjenforeningskonsert. Filmen handler om hvordan denne konserten blir virkeliggjort.

Selv om det er en komedie, med flere elementer man kjenner igjen fra Guests tidligere arbeider, så har den blitt utsatt for kritikk med henblikk på sjangeren. Særlig fremstillingen av Mitch Cohen, spilt av Eugene Levy, viser en type skjebne det kan være vanskelig å lage komedie av uten å overdrive, noe filmen ikke er ment å gjøre. Den har også blitt kritisert for å være for profesjonell til å være en fiktiv dokumentar – skuespillerne er dyktige musikere, og sangmaterialet kan lett forveksles med den musikken filmen er ment å parodiere.

Eksterne lenker 
 

Filmkomedier fra USA
Filmer fra 2003
Fiktive dokumentarfilmer
Engelskspråklige filmer
Filmer lagt til New York
Filmer satt til 1960-årene
Trondarnes Distriktsmuseum

Trondarnes Disriktsmuseum, nå en del av Sør-Troms Museum, var regionmuseum for kommunene Harstad, Bjarkøy, Kvæfjord og Skånland. Det ble etablert i 1989 og etablerte, medfinansierte og bygde i 1997 Trondenes Historiske Senter. Trondarnes Distriktsmuseum hadde ti ansatte og ble ledet av Ole J. Furset før konsolideringen.

Utstilling «1000 år med kors og sverd» på Trondenes Historiske Senter 
 Med kors og sverd gjennom 1000 år, en utstilling med Trondenes kirke i fokus.
 Hans Egede, Grønlands apostel
 Jens Holmboe, fogden som tok initiativet til at folk sørfra flyttet til Bardu og Målselv
 Jektefarten, et billedspill av Alvin Jensvoll
 Harstad bys utvikling
 2. verdenskrig med Adolfkanonen

Eksterne lenker 
 Hjemmesiden til Trondarnes Distriktsmuseum - NÅ Sør-Troms Museum
 Trondenes Historiske Senter

Museer i Troms og Finnmark
Kultur i Harstad
Museer etablert i 1989
Ricardo Viñes

Ricardo Viñes (født 5. februar 1875 i Lleida i Spania, død 29. april 1943 i Barcelona) var en spansk pianist. Han ble berømt for sine urfremføringer av en rekke verk av Maurice Ravel og Claude Debussy. Han var også pianolæreren til komponisten Francis Poulenc.

Viñes ble født i Lleida i Catalonia. Han fikk pianoundervisning hos Charles de Bériot ved Paris Conservatoire, og studerte komposisjon og harmoni hos Benjamin Godard og Albert Lavignac.

Verker 
 David Korevaar, «The Ricardo Vines Piano Music Collection at the University of Colorado at Boulder», i: Notes: Quarterly Journal of the Music Library Association, årg. 61, Nr. 2. desember 2004
 Ricard Viñes: Escrits musicals, utg. av Màrius Bernadó i Tarragona, Lleida: Universitat de Lleida, 1999
 Ricardo Viñes: Tres aristócratas del sonido: Semblanzas de Claude Debussy, Erik Satie y Maurice Ravel, Buenos Aires: Suplemento Literario del Diario „La Nación“, 1934 (opptrykk: Lérida: Ignacio M. Sanuy, 1949)

Litreratur 
 Montserrat Bergadà, Màrius Bernadó und Nina Gubisch-Viñes: Ricard Viñes i Roda (1875–1943). Testimoni d’un temps, Lleida: Ajuntament, 1994
 Maria Canals: Una vida dins la música: històries en rosa i negre, Barcelona: Selecta, 1970

Referanser 

Personer fra Lleida
Spanske musikere
Pianister
Fødsler i 1876
Dødsfall i 1943
Eivin One Pedersen

Eivin One Pedersen (født 8. september 1956, død 22. februar 2012) var en norsk musiker (trekkspill og piano) fra Stavanger.

Han spilte i trioen Detail med Frode Gjerstad saksofon og John Stevens trommer (1981), og utga flere plater på frijazz-selskapet Circulasione Totale. Her utkom også hans egen debutplate med Solo mio! (1981). I 1984 utga han platen Keep Nose in Front (Hot Club Records) med sin daværende gruppe, Aha!. Gruppenavnet skapte forvirring da den kjente pop-trioen like etter debuterte med det samme navnet. Senere spilte han i Extended Noise og bandet Calling Signals med Paal Nilssen-Love på trommer, Frode Gjerstad på saksofon og Nick Stephens på bass.

Pedersen var med på Terje Isungsets bidrag på Vossajazz 2003. Han ga ut duoplate med Katja Medbøe, Ett bein på jorda, ett i himmelen. Helt korrekt. (Kirkelig Kulturverksted 1992) med dikt av Rolf Jacobsen, samt opptråde med Erik Balke (1996). Han medvirket også på Randi Tytingvågs debutplate Heaveny attack (2004) samt Elin Furubotns Villhund (2006).

Han stt også i ekspertjury for Melodi Grand Prix 1979, ledet Foreningen norske jazzmusikere en tid og komponert bestillingsverket Ein med alt til MaiJazz i 1996.

Diskografi
Album
Solo mio! (1981)
One + 2 (1982), med Carl Morten Iversen & David Averre
X-Mas Cards (1982), med Frode Gjerstad & John Stevens
Ett bein på jorda, ett i himmelen. Helt korrekt. (1992), med Katja Medbøe
The Walk (2006), med Frode Gjerstad & Kevin Norton

AHA!! (senere JAMAHA!! & Extended Noise) 
 Keep Nose in Front (1984)
 Extended Nose (1986)
 Slow but Sudden – Langsam, aber Plötzlich (1990)

Circulasione Totale Orchestra
 Accent (1988)

Calling Signals
Calling Signals (1998)
Dreams in Dreams (2002)
Live in the UK (2005)
From Cafe Oto (2009)
From Cafe Sting (2011)
A Winter's Tour (2011)

Detail
Details en masse (1982)
1, 2, 3, 4 (1983)
First Detail (2015)
Detail at Club 7 (2017)

Ida Lupino
No Place for Bass (1979)

Die Bahn
Musca (199?)

Deltar på
 Svein Tang Wa: Tang Wa's revy (1986)
 André Danielsen: Kvinner & kanari (1989)
 Sidsel Endresen: So I Write (1990)
 Modesty Blaise: Little White What? (1993)
 Ciwan Haco: Dûrî (1994)
 Steinar Albrigtsen: Life Is Good (1996)
 Terje Nordby: Come Back, Liza (1997)
 Patriotcompagniet: Melodier fra Fredrikstad (2001)
 Sidsel Endresen & Bugge Wesseltoft: Out Here, In There (2002)
 North Sea Jazz Festival: Your Guide to the North Sea Jazz Festival 2002 (2002)
 Norsk jazzforum: Jazz From Norway 2002 – JazzCD.no 1th Set (2002)
 Morten Abel: Being Everything, Knowing Nothing (2003)
 Randi Tytingvåg: Heavenly Attack (2004)
 SVGJAZZ: Jazz i Stavanger – Fra bohemian til arkivet (2006)
 Elin Furubotn: Va det någe? (2006)
 Elin Furubotn: Villhund (2006)
 Lasse Myrvold-hyllest: Dans til musikken (2006)
 Espen Hana: E det någen snille barn her? (2008)
 Athana: L.E.D. Light Galaxies – Ambient:Exhibitions Vol. 2 (2009)
 Paal Nilsen-Love & Frode Gjerstad: Nearby Faraway (2017)

Referanser

Eksterne lenker 
 Biografi fra Jazzbasen.
 Diskografi fra Jazzbasen.

Norske jazzmusikere
Norske jazzkomponister
Norske jazzpianister
Norske trekkspillere
Personer fra Sandnes kommune
Fødsler i 1956
Dødsfall i 2012
Hugh Jackman

Hugh Michael Jackman (født 12. oktober 1968) er en australsk film- og teaterskuespiller, mest kjent for rollen som Wolverine i filmen X-Men, og dens to oppfølgere, samt hans Tony Award-vinnende opptreden i The Boy from Oz. Hans andre arbeider innen amerikansk film inkluderer Swordfish, Van Helsing og Kate & Leopold (sistnevnte ble Jackman nominert til en Golden Globe Award for beste skuespiller i musikal eller komedie i 2001 for).

Biografi

Tidlig liv 
Jackman ble født i Sydney i New South Wales i Australia som var den yngste av fem barn. Hans mor forlot familien og flyttet til England da Jackman var bare åtte år gammel. Han er utdannet journalist ved University of Technology, Sydney. Jackman ble introdusert til yrket som skuespiller ved en tilfeldighet, da han måtte ta skuespillertimer som en del av kravene ved college. Han ble interessert i yrket og brukte noen av pengene han hadde arvet etter en slektning til å gå på Western Australian Academy of Performing Arts i Perth. Han ble uteksaminert derfra i 1994.

Karriere

I Australia 
Hans filmarbeider inkluderer Erskineville Kings og Paperback Hero (begge fra 1999), mens hans TV-arbeider inkluderer Law of the Land, Halifax f.p., Blue Heelers og The Man From Snowy River.

På scenen spilte Jackman «Gaston» i Melbourne-oppsetningen av Skjønnheten og udyret, og «Joe Gillis» i den samme byens versjon av Sunset Boulevard.

Jackman ble i 2019 utnevnt til companion av Order of Australia.

Utenfor Australia 
Han ble først kjent utenfor Australia da han hadde hovedrollen som «Curly» i Royal National Theatres oppsetning av Oklahoma! i London. Hans opptreden ble filmet, og den ble sendt på TV og lansert på DVD. Den 6. juni 2002 sang Jackman rollen som «Billy Bigelow» i Carousel, i en spesiell konsertopptreden ved Carnegie Hall i Manhattan, New York.

Han ble signert til filmen X-Men i siste liten, etter at Dougray Scott, som opprinnelig skulle ha rollen som «Wolverine», ble forsinket under innspillingen av Mission: Impossible II. Rollen som «Wolverine» gjorde at Jackman ble kjendis over natten, og han gjentok rollen i X-Men 2 (2003),  X-Men: The Last Stand (2006) og (X-Men Origins: Wolverine) (2009). 

Jackman ble i 2012 innlemmet i Hollywood Walk of Fame og fikk en stjerne langs Hollywood Boulevard.

Privatliv 
Jackman giftet seg med Deborra-Lee Furness i februar 1996. De møttes under innspillingen av hans første TV-opptreden i Corelli, et australsk TV-program. Jackman hadde rollen som en aggressiv fengselsinnsatt som ble forelsket i rådgiveren sin, spilt av Furness. Paret har to adopterte barn og bor i dag i Melbourne.

Utvalgt filmografi

Referanser

Eksterne lenker 
 
 

Australske skuespillere
Personer fra Sydney
Hollywood Walk of Fame
Paul Skoe

Paul Skoe (født 1. november 1918 i Skien, død 8. august 2000) var en norsk lydtekniker og instruktør i Radioteatret i NRK. Han avsluttet sin karriere i NRK som programredaktør i radioens barne- og ungdomsavdeling 1978-1986, men fortsatte å instruere frem til 1992. 

Skoe ble utdannet telegraftekniker og begynte i Telegrafverket i 1949. Han ble senere lydtekniker i NRK. Det eldste bevarte opptaket med Skoe bak spakene var Øyvind Bolstads bildrapfarse Du er morderen (1950). I 1951 hadde han for første gang teknisk regi helt alene i det tapte krimhørespillet Mordet på rom nr. 13. Han debuterte i 1957 som instruktør i Radioteatret med tyske Hans Joachim Hohbergs Hvem er Mr. Milbury?. Teatersjef Hans Heiberg ansatte Skoe som programsekretær i «særklasse» i 1958 og frem til 1986 arbeidet han som instruktør på heltid.

Han er kanskje best kjent for bearbeidelsen og regien av hørespillseriene Dickie Dick Dickens, God aften, mitt navn er Cox, Damen i tåken, Paul Temple, Tom Jones, De elendige og en rekke andre. Skoe hadde regien på den norske klassikeren Keiser og galiléer (1956), Helge Krogs Kom inn (1951/1972), Hagen Hartvedts krimkomedie Unnskyld, kan jeg få låne telefonen? (1961), Sverdrup/Nordheims radiofantasi Her bor vi så gjerne (1963), grøsseren Trifidenes dager samt det eksperimentelle barnehørespillet Gull alarm i Heie (1978). Skoes oppsetning av Finn Havrevolds En benk i parken (1970) vant Prix Italia.

I tiden i NRK var han involvert i 475 hørespillsendinger. Men Tilman Hartenstein i boka Det usynlige teatret: Radioteatrets historie 1926-2001, Oslo 2001, s. 93, hevder at Skoe – både som instruktør og tekniker – trolig sto bak langt over 600 hørespill totalt.

Egne verk 
I 1972 skrev Skoe selv en fortsettelse av Dickie Dick Dickens serien med tittelen "Dickie Dick Dickens i Norge", hvor Dickens og hans venner tar en sving innom Oslo.

Referanser 

Norske TV-regissører
Personer fra Skien kommune
Programredaktører for NRK
Norsk Forening Mot Antisemittisme

Norsk Forening Mot Antisemittisme er en norsk organisasjon hvis formål er å arbeide mot antisemittisme. Initiativet ble tatt av Jo Benkow, og organisasjonens første leder var Kristoffer Gjøtterud, men ledes i dag av Christine Mohn. Andre prominente personligheter som har jobbet med organisasjonen er Jahn Otto Johansen, Einhart Lorenz, Tor Bach og Henrik Lunde. Organisasjonen er i dag lite aktiv, men har tidligere utarbeidet blant annet det de omtaler som en vaksinepakke mot antisemittisme til bruk i skolen.

På det venstreradikale nettstedet Klassekampen-forum har det til tider vært satt fram krass kritikk av NFMA. En rekke debattanter anklaget organisasjonen for å gå langt i retning av å blande antisemittisme med kritikk av sionismen, og dermed gjøre seg til representanter for Israel-lobbyen. Selv om organisasjonen blant annet på sine nå nedlagte nettsider hevdet at selv legitim kritikk av Israel bidrar til å legitimere overgrep mot jøder i og utenfor Israel, presiserte de samtidig at de skiller mellom kritikk av Israel og antisemittisme.

Referanser 

Antisemittisme
Antisemittisme
B-gjengen (Oslo)

B-gjengen er en av flere gjenger tilknyttet Oslos underverden. Gjengen har i alle fall holdt på siden 1990-årene og har utspring i det pakistanske milijøet i Oslo. Gjengen er kjent for flere lovbrudd tilknyttet til salg av narkotika, torpedovirksomhet, vold og drap.

Den 8. januar 2001 ble en mann tilknyttet A-gjengen skutt og drept på Tøyen i Oslo. Khuram Shabbir Malik ble dømt til 12 års fengsel for drap, og Shahid Rasool (1982) ble dømt for trusler i samme sak.

Medlemmer av B-gjengen var i mange år mistenkt og siktet for drap og drapsforsøk på Sandaker i februar 2004, men politiet henla saken i 2012.

B-gjengen var involvert i en skyteepisode på Aker Brygge, 20. august 2006, hvor lederen av gjengen Young Guns ble skutt ned og hardt skadet. I begynnelsen av september samme år ble tolv personer med tilknytning til gjengen arrestert av politiet for ulike forhold i en samordnet aksjon.

B-gjengens fremste rivaler har vært A-gjengen.

Se også
A-gjengen
Young Guns (gjeng)

Referanser

Kriminelle organisasjoner
 
Narkotikakriminalitet
Pengeinnkreving
Pakistan
Piscataquis County

Piscataquis County er et fylke i den amerikanske delstaten Maine. Det ligger i de sentrale delene av staten og det grenser mot Aroostook County i nord, Penobscot County i øst og mot Somerset i vest.

Piscataquis Countys totale areal er  km² hvorav  km² er vann. Det er det nest største fylket i Maine. I 2000 hadde fylket  innbyggere og administrasjonssenteret ligger i byen Dover-Foxcroft. 

Fylket ble grunnlagt i 1838 av land fra fylkene Penobscot og Somerset County.

Byer
Abbot
Atkinson
Beaver Cove
Bowerbank
Brownville
Dover-Foxcroft
Greenville
Guilford
Kingsbury
Lake View
Medford
Milo
Monson
Parkman
Sangerville
Sebec
Shirley
Wellington
Willimantic

Eksterne lenker 
 

 History of Piscataquis County, Maine: From Its Earliest Settlement to 1880. av Amasa Loring. Published 1880.
 Piscataquis County Economic Development Council
 Three Rivers Community Alliance
 University of Maine Cooperative Extension Piscataquis County Office

 

Fylker i Maine
Fylker i USA etablert i 1838
1838 i Maine
Norild Records

Norild Records (etablert 1978 på Sjøholt) er et norsk forlag, importør og distributør av musikk og musikkinstrument.  Det ble etablert av  Kjell og Reidar Opsal.  Selskapet driver i hovedsak med trekkspill- og torader-musikk.  De arrangerer også Belgiaden i Geiranger i august hvert år, og er aktiv i 
verdens største trekkspillfestival i svenske Ranseter.

Referanser

Kultur i Ålesund
Norske forlag
Folkemusikk
Norske plateselskaper
Plateselskaper etablert i 1978
Forlag etablert i 1978
Stadio Olimpico

Stadio Olimpico, eller Olympiastadion, er hovedarenaen for idrett i Roma. Byggingen av stadionet startet i 1928, og i 1936 ble det offisielt åpnet.

Arenaen fungerer som hjemmebane for byens to store fotballklubber, A.S. Roma og S.S. Lazio, samt Italias herrelandslag i rugby union. Stadionet benyttes også til friidrettsarrangementer, og ble benyttet både under sommer-OL 1960 og under VM i friidrett 1987. Stadionet ble også brukt da Italia arrangerte fotball-VM i 1990. Finalen i Mesterligaen sesongen 2008/2009 ble spilt på dette stadionet.

Olympiastadioner
Arenaer i Fotball-EM 1968
Arenaer i Fotball-EM 1980
Arenaer i Fotball-VM 1990
Arenaer i Fotball-EM 2021
Fotballstadioner i Italia
Friidrettsarenaer
Byggverk i Roma
Quartiere Della Vittoria
Sport i Roma
Byggverk fullført i 1936
1936 i Italia
Sport i Italia i 1936
Nylon

Nylon er en gruppe syntetiske tekstilfibre av polyamider, det vil si fibrer framstilt av olje. Nylon er et billig, lett, glatt og sterkt materiale som tåler fukt og er lett å farge. Det brukes i klær, tau, vesker, børster, gitarstrenger, fiskesnører og andre gjenstander. Det finnes også hydrokarboner i nylon.

Historie
Nylon ble første gang framstilt 28. februar 1935. Ut fra vekt var det seks ganger sterkere enn stål og i 1939 begynte det amerikanske firmaet DuPont industriell produksjon av stoffet og lanserte damestrømper under varenavnet «nylon». Men alt i 1942 ble stoffet uoppnåelig for vanlige forbrukere, siden nylon under andre verdenskrig ble tatt i bruk som erstatning for silke i fallskjermer. Av og til omtales nylon som «kunstsilke», et utrykk som ellers brukes om viskose.

Etymologi 
Ordet «nylon» var et varemerke på lik linje med det tyske «perlon», men ble etter hvert et generisk begrep for alle kunstfibre. DuPont bruker også betegnelsen om sitt eget polymermateriale til støping av plastgjenstander. På engelsk er nylons synonymt med damestrømper.<ref>[https://www.collinsdictionary.com/dictionary/english/nylons Nylons]</ref> Én teori om opphavet til navnet «nylon» er at det står for «New York – London».

Stoffet var utviklet av Wallace H. Carothers, en ansatt i firmaet DuPont. Trådene fremkom når smeltet plaststoff ble presset gjennom ørsmå hull i en metallskive. For første gang var klesindustrien helt uavhengig av landbruket. Et navneforslag for det nye stoffet var No-Run (= rakner ikke). Siden det var skapt av luft, vann og kull nesten som ved trolldom, var et annet navneforslag Duproh (Dupont Pulls Rabbit Out of Hat'').

Fremstilling
Fremstillingen av nylonfibre bygger på at en tohodet amin og en tohodet karboksylsyre treffer på hverandre i grensesjiktet mellom to væskefaser. Aminosyre- og karboksylsyregruppene bindes til hverandre direkte, hvilket leder til polymerkjedene.

Man fremstiller nylon ved å presse flytende eller oppløst plast gjennom dyser, og deretter avkjøle det. 
Typisk reaksjonsformel:

Referanser

Se også
 Nylonstrømpe
 Buntebånd
 Bevernylon
 Perlon

Degenererte varemerker
Polymerer
Tekstiler

de:Polyamide#Nylon
Troon

Se også Troon (Cornwall).

Troon er en by i South Ayrshire i Skottland. Den ligger på vestkysten, omkring 13 km nord for Ayr og 5 km nordvest for Glasgow Prestwick lufthavn. Den ligger på motsatt side av Firth of Clyde og øya Arran kan bli sett i det fjerne. Troon er en havneby, som betjener både ferger til Larne og fraktskip. Havnen var viktig for byens utvikling. Verftet Ailsa Shipbuilding Company var en viktig bedrift inntil den la ned driften i 2003. Havnen ble reddet av at fiskeflåten fra Ayr flyttet til den ledige plassen verftet etterlot seg i Troon. I henhold til folketellingen i 2011 hadde byen en befolkning på 14 752 innbyggere, beregnet til 14 640 for 2014.

Crosbie Castle og Fullarton-godset ligger nær Troon. Stedet var hjemmet til adelsfamilien Fullarton i flere århundrer. Ruinene av festningen ble til sist benyttet som ishus etter at det nye herskapsboligen Fullarton House ble bygget. Herskapshuset ble siden revet og området rundt benyttet som offentlig park og golfbane.

Etymologi 
Navnet Troon har antagelig en brytonisk eller kanskje piktisk opprinnelse, et stedsnavnet som er beslektet med walisisk trwyn, som betyr «nese» eller «kapp», noe som kan henspille på en odde ved byens havn. Da skotsk-gælisk ble det dominerende språket er det mulig at den gæliske formen An t-Sròn («nesen») ble benyttet for navnet Troon. Ettersom ordene sròn og trwyn er beslektet, kan det lett ha blitt tilpasset og adoptert fra det ene språket og til det andre. Dette er tilsvarende det gæliske navnet Stranraer (An t-Sròn Reamhar, «den feite nesen»), som ligger lengre sør på kysten. Imidlertid er det ikke sikkert at An t-Sròn var det gæliske navnet da bruken av det ikke kan bli sporet lengre tilbake enn til Johnstons Place-names of Scotland (1932). Det er mer sannsynlig at det ble stavet på nytt på gælisk, som An Trùn. Navnet An Truthail ble for øvrig benyttet av gæliske talere på naboøya Arran fram til 1900-tallet.

Sport 
Byen er kjent for sin golfbane, Royal Troon, grunnlagt 1878, som er en av klubbene som er vertskap for Open Golf Championship. Det er også andre aktiviteter som brettseiling og kiteboarding. Byen er representert av fotballklubben Troon FC som spiller på Portland Park som ligger nær byens sentrum i Portland Street.

Referanser

Litteratur 
 Blair, Anna (1983): Tales of Ayrshire. London : Shepeard – Walwyn. ISBN 0-85683-068-2.
 McIntosh, I.M. ([1972] 1969): Old Troon and District: An Historical Account, 2. utg.
 McPherson, Ian (2000): Old Troon, Stenlake Publishing
 Wylie, Stewart C.; Wilson, James (1991): Troon in Old Picture Postcards, Europese Bibliotheek

Eksterne lenker 
 

 About Troon
 South Ayrshire Council

Byer i South Ayrshire
Havner i Storbritannia
Artikler i sjøfart-prosjektet
Androscoggin County

Androscoggin County er et fylke i den amerikanske delstaten Maine. Det ligger i de sørlige delene av staten og det grenser mot Franklin County i nord, Kennebec County i nordøst, Sagadahoc County i sørøst, Cumberland County i sør og mot Oxford County i vest.

Androscoggin Countys totale areal er  km² hvorav 70 km² er vann. Det er Maines nest minste fylke. I 2010 hadde fylket  innbyggere og administrasjonssenteret ligger i byen Auburn. 

Fylket ble grunnlagt i 1854 av land fra fylkene Cumberland, Kennebec, Lincoln og Oxford County.

Byer
Auburn
Durham
Greene
Leeds
Lewiston
Lisbon Falls
Lisbon
Livermore Falls
Livermore
Mechanic Falls
Minot
Poland
Sabattus
Turner
Wales

Referanser

Eksterne lenker 
 

 

Fylker i Maine
Fylker i USA etablert i 1854
1854 i Maine